Adela Úcar

Adela Úcar Innerarity (Bilbo, ) euskal herritar kazetaria da. Ikus-entzuneko Komunikazioan lizentziatua da Nafarroako Unibertsitatean. Dokumentalen Zuzendaritzako graduondokoa egin zuen Melbourneko Unibertsitatean (Australia). Bere jarduera profesionala 2004. urtean hasi zen "Discovery Networks Asia"ren eskutik, Singapurren. Aurretik, 2003an, Discovery Channelek dokumentalista gazteentzat antolatzen duen "Reel Race" nazioarteko lehiaketa irabazi zuen.

Hainbat dokumentalen ekoizketa-lanetan egin du lan eta 2007an Guías Pilot-Lonely Planet aurkezten hasi zen Discovery Channelen.

Espainian, Mucho Viaje eta Españoles en el mundo saioetan egin du lan erreportari bezala. 2010eko maiatza geroztik, Cuatro telebista kateko 21 días saioko erreportaria da, Samanta Villar kazetari kataluniarraren lekua hartuz.

 Lanak 
 Telebista 
 Guías Pilot-Lonely Planet (Discovery Channel)
 Españoles en el mundo (TVE 1)
 Mucho Viaje (La 2)
 21 días (Cuatro)
 El impostor (ETB 2)
 Sin ir más lejos (ETB 2)

 Kanpo estekak 

Kategoria:Bilbotarrak
Kategoria:Bizkaiko telebista aurkezleak
Kategoria:Bizkaiko kazetariak
Kategoria:ETB 2ko aurkezleak
Kategoria:Nafarroako Unibertsitateko ikasleak
Kategoria:Emakume kazetariak